લંડન , 23 ઑગસ્ટઃ ખરાબ પ્રદર્શન બદલ ટીકાઓનો સામનો કરી રહેલો બેટ્સમેન વિરાટ કોહલી પોતાની રીધમમાં પરત ફરતા અને ભારતીય બોલર્સની સારી બોલિંગની મદદથી ભારત લંડન ખાતે રમાયેલી વૉર્મ અપ મેચમાં મિડલસેક્સને 95 રનથી હરાવવામાં સફળ રહ્યું છે . ભારત તરફથી આપવામાં આવેલા 231 રનના લક્ષ્યાંકને હાસલ કરવા ઉતરેલી મિડલસેક્સની ટીમ 135 રનમાં ઓલાઉટ થઇ ગઇ હતી . આ મેચમાં યુવા અને પ્રતિભાશાળી બોલર કર્ણ શર્માએ 14 રનમાં ત્રણ વિકેટ લીધી હતી . ભારતે 44.2 ઓવરમાં 230 રન નોંધાવ્યા તે પહેલા વિરાટ કોહલી અને અંબાતી રાયડૂએ અડધી સદી ફટકારી હતી . કોહલીએ 75 બોલમાં 71 રન બનાવ્યા હતા , જેમાં આઠ ચોગ્ગા અને એક છગ્ગો હતો , જ્યારે રાયડૂએ 82 બોલમાં આઠ ચોગ્ગાની મદદથી 72 રન બનાવ્યા હતા . આ બન્ને ખેલાડીઓએ ચોથી વિકેટ માટે 104 રનની ભાગીદારી નોંધાવી હતી . આ વખતે પણ ભારતનું ટોપ ઓર્ડર નિષ્ફળ સાબિત થયું હતું . 25 ઑગસ્ટે રમાનારી પહેલી વનડે મેચ પહેલા ભારતે આ પીચનો ઉપયોગ પોતાની પહેલી પ્રેક્ટિસ મેચ માટે કર્યો છે . વધુ વાંચવા તસવીરો પર ક્લિક કરો . કોહલી - અનુષ્કા પરણી જવાના હતા એટલે આપી મંજુરીઃ બીસીસીઆઇ 2011થી 2015 : ભારતની જેમ આ ટીમો પણ બની કોચ ‘સંકટ ' નો શિકાર આ ખેલાડીઓ બની શકે છે ભવિષ્યના સ્ટાર ક્રિકેટર્સ